sagorsarker/bangla-wikipedia huggingface dataset:
কমিউনিটি ব্যাংক বাংলাদেশ পিএলসি

কমিউনিটি ব্যাংক বাংলাদেশ পিএলসি. বাংলাদেশের একটি তালিকাভুক্ত বেসরকারি বাণিজ্যিক ব্যাংক। ২০১৯ সালের ১১ সেপ্টেম্বর বাংলাদেশের ৫৯তম বাণিজ্যিক ব্যাংক হিসেবে কমিউনিটি ব্যাংক বাংলাদেশ-এর যাত্রা শুরু হয়। ব্যাংকটি বাংলাদেশ পুলিশ কল্যাণ ট্রাস্ট-এর শতভাগ মালিকানাধীন। বর্তমানে ব্যাংকটি ১৮টি শাখা, ৫টি উপশাখা ও প্রায় ২০০টি এটিএম/সিআরএম-এর মাধ্যমে সারাদেশে ব্যাংকিং সেবা প্রদান করছে। জনাব কিমিয়া সাদাত ব্যাংকটির ব্যবস্থাপনা পরিচালক (চলতি দায়িত্ব) হিসাবে কর্মরত আছেন। 
কমিউনিটি ব্যাংকের প্রধান কার্যালয় পুলিশ প্লাজা কনকর্ড, গুলশান ১, ঢাকায় অবস্থিত।
বাংলাদেশ পুলিশ বাণিজ্যিকভাবে এই ব্যাংক প্রতিষ্ঠা করতে ২০১৭ সাল থেকে কল্যাণ ট্রাস্টের মাধ্যমে মূলধনের ৪০০ কোটি টাকা সংগ্রহ শুরু করে। পুলিশ সদস্যদের কাছ থেকে ২০১৯ সালের ফেব্রুয়ারিতে মূলধন সংগ্রহ শেষ হয়। ৪০০ কোটি টাকা অনুমোদিত এবং ১০০ কোটি টাকা পরিশোধিত মূলধন নিয়ে গঠিত কমিউনিটি ব্যাংক বাংলাদেশ লিমিটেড ২০১৮ সালের ২৯ অক্টোবর বাংলাদেশ ব্যাংকের অনুমোদন পায়। ১ নভেম্বর ব্যাংকটিকে তফসিলি ব্যাংকের অন্তর্ভুক্ত করে এর শেয়ার ধারণের ক্ষেত্রে ব্যাংক কম্পানি আইনের ১৯৯১ (সংশোধিত ২০১৩) আরোপিত সীমাবদ্ধতা তুলে দেওয়া হয়। সংশ্লিষ্ট ধারায় বলা হয়েছে, ১৪ক (১) ‘কোনো ব্যক্তি, কম্পানি বা একই পরিবারের সদস্যদের মধ্যে ব্যাংকের শেয়ার কেন্দ্রীভূত করা যাইবে না এবং কোনো ব্যক্তি, কম্পানি বা কোনো পরিবারের সদস্যরা একক, যৌথ বা উভয়ভাবে কোনো ব্যাংকের ১০ শতাংশের বেশি শেয়ার ক্রয় করিবেন না।’ ৪ নভেম্বর ব্যাংকটি তফসিলি ব্যাংক হিসেবে তালিকাভুক্ত হয়।
পদাধিকার বলে কমিউনিটি ব্যাংক বাংলাদেশ পিএলসি.-এর চেয়ারম্যানের দায়িত্ব পালন করছেন বাংলাদেশ পুলিশের মহাপরিদর্শক জনাব বাহারুল আলম, বিপিএম। পরিচালক হিসেবে দায়িত্ব পালন করছেন ঢাকা মেট্রোপলিটন পুলিশ কমিশনার জনাব এস এম সাজ্জাত আলী এনডিসি সহ বাংলাদেশ পুলিশের ১৩ জন পদস্থ কর্মকর্তা। এছাড়া স্বতন্ত্র পরিচালক হিসেবে দায়িত্ব পালন করছেন জনাব মাসুদ খান, এফ.সি.এ, এফ.সি.এম.এ। বর্তমানে ব্যাংকটির ব্যবস্থাপনা পরিচালক (চলতি দায়িত্ব) হিসেবে দায়িত্ব পালন করছেন জনাব কিমিয়া সাদাত, যিনি এর আগে মেঘনা ব্যাংকের ডিএমডি হিসেবে দায়িত্ব পালন করেছেন।
চট্টগ্রাম মা ও শিশু হাসপাতাল মেডিকেল কলেজ

চট্টগ্রাম মা ও শিশু হাসপাতাল মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৫ সালে এটি চট্টগ্রামের আগ্রাবাদে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় অধিভুক্ত একটি কলেজ। এটি চট্টগ্রাম মা ও শিশু হাসপাতালের একটি প্রকল্প।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
হাসপাতালটির সাথে ৮০০ শয্যা বিশিষ্ট মা ও শিশু জেনারেল হাসপাতাল সংযুক্ত রয়েছে।চট্টগ্রামের মেডিকেল কলেজগুলোর মধ্যে এটি ১ম স্থানে রয়েছে।
চট্টগ্রাম মা ও শিশু হাসপাতাল (সিএমওএসএইচ), একটি অলাভজনক সংস্থা, ২০০৫ সালে চট্টগ্রাম মা ও শিশু হাসপাতাল মেডিকেল কলে প্রতিষ্ঠা করে। ২০০৬ সাল থেকে এর কার্যক্রম শুরু হয়।
কলেজটি চট্টগ্রামের আগ্রাবাদে অবস্থিত। ৪.৩ একর (১.৭ হেক্টর) জায়গায় উপর ক্যাম্পাস, কলেজ ভবন, ৮০০ শয্যা বিশিষ্ট চট্টগ্রাম মা-শিশু ও জেনারেল হাসপাতাল এবং একটি লেডিস হোস্টেল রয়েছে।
কলেজটি চট্টগ্রাম বিশ্ববিদ্যালয়ের অধিভুক্ত এবং কলেজটি সিএমওএসএইচের কার্যনির্বাহী কমিটি দ্বারা পরিচালিত হয়। কলেজের অধ্যক্ষ হলেন অসীম বাবু।
অনন্তপুর

অনন্তপুর (, "অনন্তপুরম্") দক্ষিণ ভারতের অন্ধ্রপ্রদেশ রাজ্যে অবস্থিত একটি শহর। শহরটিতে অনন্তপুর জেলাসহ অনন্তপুর বিভাগ ও অনন্তপুর মন্ডলের সদর দপ্তর অবস্থিত। শহরটি ৪৪ নং জাতীয় সড়কের ওপর অবস্থিত। ১৭৯৯ খ্রিস্টাব্দ অবধি "দত্তা মণ্ডল" তথা অন্ধ্রপ্রদেশের রায়ালসীমা বিভাগ ও কর্ণাটক রাজ্যের বেল্লারী জেলার সদর ছিলো অনন্তপুর শহর। শহরটি ভৌগোলিক কারণে দ্বিতীয় বিশ্বযুদ্ধের সময়কালীন ব্রিটিশ সৈন্যদের একটি বড়ো ঘাঁটি ছিলো।
অনন্তপুর শহরটি স্থানাঙ্কে অবস্থিত। এটি সমুদ্রপৃষ্ঠ থেকে মোটামুটি উচ্চতায় অবস্থিত। শহরটি হায়দ্রাবাদ শহর থেকে ৩৫৬ কিলোমিটার ও বিজয়ওয়াড়া শহর থেকে ৪৮৪ কিলোমিটার দূরত্বে অবস্থিত। নিকটবর্তী আন্তর্জাতিক বিমানবন্দরটি ২১০ কিলোমিটার দক্ষিণে বেঙ্গালুরু শহরে অবস্থিত।
অনন্তপুরমের আবহাওয়া ঈষৎ শুষ্ক এবং প্রায় সারাবছরই শুষ্ক ও উষ্ণপরিবেশ অনুভূত হয়। ফেব্রুয়ারির শেষের দিক থেকে গ্রীষ্মকাল শুরু হয় এবং মে মাসে গড়ে উষ্ণতা পাওয়া যায়। মার্চ থেকেই অনন্তপুরে কেরালা থেকে উত্তরপূর্বমূখী মৌসুমী আবহাওয়ার প্রভাব লক্ষ্য করা যায়। তবে মৌসুমী বায়ুর প্রভাবে সেপ্টেম্বর থেকে নভেম্বর মাস অবধি গড়ে বৃষ্টিপাত হয়ে থাকে। নভেম্বরের শেষ থেকে ফেব্রুয়ারি পর্যন্ত ঈষদার্দ্র শীতকাল শুরু হয়, এইসময়ে উষ্ণতা -এর আশেপাশে থাকে। গড় বার্ষিক বৃষ্টিপাত প্রায় ।
২০১১ খ্রিস্টাব্দে ভারতের জনগণনা অনুসারে অনন্তপুর শহরের জনসংখ্যা ২৬২৩৪০ জন। শহরের লিঙ্গানুপাত প্রতি হাজার পুরুষে ৯৯৫ জন নারী এবং মোট জনসংখ্যার ৯ শতাংশ ছয় বৎসর অনূর্ধ্ব। মোট সাক্ষরতার হার ৮২ শতাংশ, পুরুষ সাক্ষরতা ৮৯ শতাংশ ও নারী সাক্ষরতা ৭৫ শতাংশ। সরকারি এবং সর্বাধিক প্রচলিত ভাষাটি হলো তেলুগু। 
অনন্তপুর শহর একাধিক রাজনৈতিক ব্যক্তিত্ব ও চলচ্চিত্র জগতের জন্মস্থান। অন্ধ্রপ্রদেশের প্রথম মুখ্যমন্ত্রী এবং ভারতের প্রাক্তন প্রধানমন্ত্রী নীলম সঞ্জীব রেড্ডি, অনন্তপুর লোকসভা কেন্দ্রের প্রথম সাংসদ পাইড়ি লক্ষ্মাইয়া, ভারতীয় স্বাধীনতা সংগ্রামী ও অন্ধ্রপ্রদেশ লোকসভার প্রথম অধ্যক্ষ কল্লুর সুব্বা রাও, ভারতীয় চলচ্চিত্র প্রযোজক ও লেখক কদিরি ভেঙ্কট রেড্ডি, হিন্দু ধর্মীয় পথপ্রদর্শক সত্য সাই, ভারতীয় নাট্যকার, অভিনেতা ও মঞ্চাভিনেতা বল্লারি রাঘবের জন্মস্থান এই শহর।
মিলেট জাতীয় শস্য তথা জোয়ার, বাজরা ও রাগি হলো সর্বাধিক প্রচলিত খাদ্য উপকরণ যা প্রাত্যহিক দিনে ব্যবহার করা হয়ে থাকে।
শহরটির চারিদিকে অবস্থিত উল্লেখযোগ্য স্থানগুলি হলো - ঘড়ি মিনার, সপ্তগিরি চক্র, ইসকন মন্দির, রেলওয়ে স্টেশন চত্বর, শ্রীকান্তম চক্র, কোর্ট রোড ইত্যাদি।
আনোয়ার খান মডার্ন মেডিকেল কলেজ

আনোয়ার খান মডার্ন মেডিকেল কলেজ হল বাংলাদেশের একটি বেসরকারি মেডিকেল স্কুল। ২০০৮ সালে এটি ঢাকার ধানমণ্ডিতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
মেডিকেল কলেজটির সাথে ৭৫০ সজ্জা বিশিষ্ট "আনোয়ার খান মডার্ন মেডিকেল কলেজ হাসপাতাল" সংযুক্ত রয়েছে।
মডার্ন হেলথ গ্রুপ ২০০৮ সালে আনোয়ার খান মডার্ন মেডিকেল কলেজ প্রতিষ্ঠা করে। একই বছর থেকে নির্দেশনা শুরু হয়।
বিজিসি ট্রাস্ট মেডিকেল কলেজ

বিজিসি ট্রাস্ট মেডিকেল কলেজ হলো বাংলাদেশের একটি বেসরকারি মেডিকেল কলেজ। ২০০২ সালে এটি চট্টগ্রামে প্রতিষ্ঠিত হয়। এটি চট্টগ্রাম বিশ্ববিদ্যালয় ও চট্টগ্রাম মেডিকেল বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
কলেজটিতে প্রতি বছর ১০০ ছাত্র ছাত্রী ভর্তি হয়।এই মেডিকেলে ভর্তির ক্ষেত্রে কিস্তির সুবিধা রয়েছে। এটি চট্টগ্রামের বেসরকারী মেডিকেল কলেজ গুলোর মধ্যে ১ম স্থানে রয়েছে।মনোরম পরিবেশ ও সুবিশাল ক্যাম্পাসের জন্য এই মেডিকেলের সুনাম রয়েছে।
এখানে ৬৫০ শয্যা বিশিষ্ট বিজিসি ট্রাস্ট মেডিকেল কলেজ হাসপাতাল রয়েছে।
বঙ্গীয় আইন পরিষদ

বঙ্গীয় আইন পরিষদ ব্রিটিশ বঙ্গের (বর্তমানে বাংলাদেশ এবং ভারতের পশ্চিমবঙ্গ রাজ্য) আইনসভা ছিল। এটি ১৯ শতকের শেষ এবং ২০ শতকের গোড়ার দিকে বেঙ্গল প্রেসিডেন্সির আইনসভা ছিল। ১৯৩৭ সালে সংস্কার গৃহীত হওয়ার পর থেকে ভারত বিভক্ত হওয়ার আগ পর্যন্ত বঙ্গীয় আইনসভার উচ্চকক্ষ হিসাবে কাজ করে।
কাউন্সিলটি 'ভারতীয় কাউন্সিল আইন ১৮৬১' এর অধীনে প্রতিষ্ঠিত হয়েছিল। ১৯০৯ সালে সংস্কার হওয়া অবধি এটি পরিচালিত হতো ইউরোপিয়ান ও অ্যাংলো ইন্ডিয়ানদের দ্বারা যেখানে স্থানীয়দের সংখ্যা কম ছিল। ভারতীয় কাউন্সিলস অ্যাক্ট ১৮৯২ এবং ভারতীয় কাউন্সিলস অ্যাক্ট ১৯০৯ এর অধীনে পৌরসভা, জেলা বোর্ডের প্রতিনিধিরা , সিটি কর্পোরেশন, বিশ্ববিদ্যালয়, বন্দর, বৃক্ষরোপণ, জমিদার, মুসলিম ভোটার ও চেম্বার অফ কমার্স অন্তর্ভুক্ত ছিল। স্থানীয় বাঙালির প্রতিনিধিত্ব ধীরে ধীরে বৃদ্ধি পেয়েছে। এর ভোটদান ক্ষমতা বিশেষত বাজেটের মধ্যে সীমাবদ্ধ ছিল। এটিকে শিক্ষা, জনস্বাস্থ্য, স্থানীয় সরকার, কৃষি ও জনসাধারণের "স্থানান্তরিত বিষয়গুলি" অর্পণ করা হয়েছিল; অর্থ, পুলিশ, ভূমি রাজস্ব, আইন, ন্যায়বিচার এবং শ্রমের "সংরক্ষিত বিষয়গুলি" বাংলার গভর্নরের নেতৃত্বে কার্যনির্বাহী পরিষদে রয়ে গিয়েছিল। ১৯০৫ থেকে ১৯১২ সালের মধ্যে কাউন্সিলের ভৌগোলিক সীমানা বিভক্ত করে আংশিকভাবে পূর্ব বাংলা এবং আসাম আইন পরিষদকে অর্পণ করা হয়েছিল। রাজতন্ত্রের সময়কালে কংগ্রেস পার্টি ও স্বরাজ পার্টি কাউন্সিলকে বয়কট করেছিল; তবে বেঙ্গল প্রাদেশিক মুসলিম লীগের সংবিধানবাদীরা সক্রিয় সদস্য হিসাবে অব্যাহত ছিলেন।
ভারত সরকার আইন, ১৯৩৫-এর আওতায় পরিষদ বঙ্গীয় আইনসভার উচ্চ কক্ষে পরিণত হয়।
কাউন্সিল ১৮৬২ সালে ১২ সদস্য থেকে বেড়ে ১৮৯২ এ ২০, ১৯০৯ সালে ৫৩, ১৯১৯ সালে ১৪০ এবং ১৯৩৫ সালে ৬৩-৬৫ তে উন্নীত হয়।
১৮৬১ সালের আইনের অধীনে পরিষদে বাংলার গভর্নর জেনারেল ও লেফটেন্যান্ট গভর্নর জেনারেল কর্তৃক মনোনীত ১২ জন সদস্য অন্তর্ভুক্ত ছিল। সদস্যদের মধ্যে চারজন সরকারি কর্মকর্তা, চারজন বেসরকারী অ্যাংলো-ইন্ডিয়ান এবং চারজন বাঙালি ভদ্রলোক অন্তর্ভুক্ত ছিলেন। ১৮৬২ থেকে ১৮৯৩ সাল পর্যন্ত এই কাউন্সিলে ১২৩ জনকে মনোনীত করা হয়েছিল, যাদের মধ্যে কেবল ৪৯ জনই স্থানীয় ভারতীয় সদস্য, ৩৫ জন ব্রিটিশ ইন্ডিয়ান অ্যাসোসিয়েশনের সদস্য এবং ২৬ জন অভিজাত ছিলেন।
১৮৯২ সালের আইনের অধীনে, গভর্নর জেনারেল ও লেফটেন্যান্ট গভর্নর বেঙ্গল চেম্বার অফ কমার্স, পৌরসভা, জেলা পরিষদ, কলকাতা বিশ্ববিদ্যালয় এবং কলকাতা কর্পোরেশনের সুপারিশে ৭ জন সদস্যকে মনোনীত করতে পারেন।
১৯০৯-এর আইনে কাউন্সিলের নিম্নলিখিত গঠন ছিল:
১৯১৯ সালের আইনের অধীনে কাউন্সিলের ১৪০ জন সদস্য ছিল। এর মধ্যে সাধারণ নির্বাচনী এলাকায় নির্ধারিত ৯২ টি আসন এবং মুসলিম, খ্রিস্টান এবং অ্যাংলো-ইন্ডিয়ানসহ পৃথক ভোটারদের জন্য বরাদ্দ করা ২২ টি আসন অন্তর্ভুক্ত ছিল। চট্টগ্রাম বন্দর, কলকাতা বন্দর, পাট শিল্প, চা শিল্পের প্রতিনিধিত্ব ছিল।
ভারত সরকার আইন, ১৯৩৫-এর আওতাধীন হিসাবে পরিষদের নিম্নলিখিত গঠন ছিল :
আইনসভা পরিষদকে প্রথমে দশ বছরের মেয়াদ দেওয়া হয়েছিল। এটি ভারত সরকার আইন ১৯৩৫ এর অধীনে একটি স্থায়ী সংস্থা হয়ে যায়, যার সদস্যদের এক দশমাংশকে অবসর গ্রহণের প্রয়োজন ছিল।
কাউন্সিলকে তার সভাপতি ও উপ-রাষ্ট্রপতি, উপপ্রধানমন্ত্রী, রাষ্ট্রপতি, প্রধানমন্ত্রী নির্বাচিত করার অধিকার দেওয়ার আগে পর্যন্ত গভর্নর জেনারেল,লেফটেন্যান্ট গভর্নর জেনারেল ও প্রাদেশিক গভর্নর ১৯৫৬ সাল পর্যন্ত কাউন্সিলের প্রাক্তন সভাপতি ছিলেন।
হলি ফ্যামিলি রেড ক্রিসেন্ট মেডিকেল কলেজ

হলি ফ্যামিলি রেড ক্রিসেন্ট মেডিকেল কলেজ হাসপাতাল হলো বাংলাদেশের রাজধানী ঢাকায় অবস্থিত একটি বেসরকারি মেডিকেল স্কুল ও হাসপাতাল।
১৯৫৩ সালে ঢাকার মগবাজারে এটি হলি ফ্যামিলি হাসপাতাল নামে গড়ে তোলা হয়।
২০০০ সালে এটি ঢাকার ইস্কাটনে এর মেডিকেল কলেজটি প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
প্যাট্রিক ম্যাকশেন

প্যাট্রিক জর্জ ম্যাকশেন (; জন্ম: ১৮ এপ্রিল, ১৮৫৮ - মৃত্যু: ১১ ডিসেম্বর, ১৯০৩) ভিক্টোরিয়ার কেইলর এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও আম্পায়ার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ থেকে ১৮৮৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, বামহাতে কার্যকরী ব্যাটিংশৈলী প্রদর্শন করতেন প্যাট্রিক ম্যাকশেন।
১৮৮০-৮১ মৌসুম থেকে ১৮৯২-৯৩ মৌসুম পর্যন্ত প্যাট্রিক ম্যাকশেনের প্রথম-শ্রেণীর খেলোয়াড়ী জীবন চলমান ছিল। বামহাতি ব্যাটসম্যান হিসেবে ১৮৮০-৮১ মৌসুম থেকে ১৮৯২-৯৩ মৌসুম পর্যন্ত ভিক্টোরিয়া বুশর‍্যাঞ্জার্সের সদস্যরূপে ৩৬টি খেলায় অংশ নিয়েছিলেন তিনি। ১৮.৩১ গড়ে ১১১৭ রান সংগ্রহ করেন। ব্যক্তিগত সর্বোচ্চ করেন ৮৮ রান। বামহাতি মিডিয়াম পেস বোলার হিসেবে ২৫.৩৬ গড়ে ৭২ উইকেট সংগ্রহ করেন। সেরা বোলিং পরিসংখ্যান গড়েন ৯/৪৫। এছাড়াও, ফিল্ডার হিসেবে ২৪ ক্যাচ তালুবন্দী করেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন প্যাট্রিক ম্যাকশেন। ২১ মার্চ, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ ফেব্রুয়ারি, ১৮৮৮ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি। সবগুলো টেস্টেই অস্ট্রেলিয়ার প্রতিপক্ষ ছিল ইংল্যান্ড দল।
১৮৮৪-৮৫ মৌসুমে সিরিজের চতুর্থ টেস্টে আম্পায়ারিত্ব করার পর পরের সপ্তাহে মেলবোর্নে টেস্ট খেলার জন্যে মনোনীত হন। ৯ ও অপরাজিত ১২ রানের ইনিংস খেলেন তিনি। ১৮৮৭-৮৮ মৌসুমে ইংল্যান্ডের বিপক্ষে আরও দুই টেস্টে অংশ নেন। তবে, শেষ তিন ইনিংসে শূন্য রানে প্যাভিলিয়নে প্রত্যাবর্তন করতে হয়েছিল প্যাট্রিক ম্যাকশেনকে ও একটিমাত্র উইকেটের সন্ধান পেয়েছিলেন তিনি। সবগুলো টেস্টে অংশ নিয়ে ৫.২০ গড়ে মাত্র ২৬ রান তুলেন এবং ৪৮ রান খরচায় একটিমাত্র উইকেট পান।
১৮৮৪-৮৫ মৌসুমে ইংরেজ দল অস্ট্রেলিয়ায় পদার্পণ করে। সিরিজের চতুর্থ টেস্টে আম্পায়ারিত্ব করেন। দূর্লভ কৃতিত্বের সাথে নিজ নামকে জড়িয়ে রেখেছেন প্যাট্রিক ম্যাকশেন। টেস্ট খেলায় অভিজ্ঞতা লাভের পূর্বেই টেস্ট খেলায় আম্পায়ারের দায়িত্ব পালন করেছিলেন। সতীর্থ অস্ট্রেলীয় জর্জ কোল্টহার্ডের সাথে আম্পায়ার হিসেবে অংশগ্রহণের পর টেস্টে অংশ নেয়ার বিরল কৃতিত্বের ভাগীদার হন।
১৪ মার্চ, ১৮৮৫ তারিখ থেকে ১৭ মার্চ, ১৮৮৫ তারিখ পর্যন্ত সিডনিতে অস্ট্রেলিয়া-ইংল্যান্ডের মধ্যকার টেস্টে পরিচালনা করেছিলেন তিনি। ঐ সময়ে জর্জ বোনর ১০০ মিনিটে সেঞ্চুরি করে তৎকালীন দ্রুততম সময়ের রেকর্ড গড়ে অস্ট্রেলিয়াকে আট উইকেটে জয় এনে দিয়েছিলেন। খেলা পরিচালনায় তাকে যোগ্য সহায়তা করেন টেড এলিয়ট।
ক্রিকেট খেলার পাশাপাশি অস্ট্রেলীয় রুলস ফুটবলে দক্ষ ছিলেন। ভিএফএ প্রতিযোগিতায় ফিটজরয় ফুটবল ক্লাবের অধিনায়কের দায়িত্ব পালন করেছিলেন তিনি।
খেলোয়াড়ী জীবন শেষে সেন্ট কিল্ডা ক্লাবের মাঠ রক্ষণাবেক্ষণের দায়িত্ব পালন করতেন। এ সময়ে মানসিকভাবে বিপর্যস্ত হলে কিউ মানসিক হাসপাতালে তাকে ভর্তি করা হয়। ১১ ডিসেম্বর, ১৯০৩ তারিখে মাত্র ৪৬ বছর বয়সে ভিক্টোরিয়ার কিউই এলাকায় প্যাট্রিক ম্যাকশেনের দেহাবসান ঘটে।
ডেলটা মেডিকেল কলেজ

ডেল্টা মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৬ সালে এটি ঢাকার মিরপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
খাজা শাহাবুদ্দিন

খাজা শাহাবুদ্দিন জন্মগ্রহণ করেছিলেন ৩১ মে ১৮৯৮ সালে। তাঁর পিতা খাজা নিজামুদ্দিন, তিনি ছিলেন জমিদার।
তিনি ১৯১৮ থেকে ১৯২১ সাল পর্যন্ত ঢাকার পৌরসভা কমিশনার হিসাবে দায়িত্ব পালন করেন। ১৯২২ সালে তিনি ঢাকা জেলা বোর্ডে যোগ দেন। তিনি ১৯২৩ থেকে ১৯২৪ বোর্ডের চেয়ারম্যান ছিলেন। ১৯২৮ থেকে ১৯৪৪ সাল পর্যন্ত তিনি ঢাকা জেলা মুসলিম লীগের সভাপতি ছিলেন।
১৯৩৬ সালে তিনি বেঙ্গল প্রেসিডেন্সির গভর্নরের কার্যনির্বাহী পরিষদের সদস্য ছিলেন। ১৯৩০ থেকে ১৯৩৮ সাল পর্যন্ত তিনি বিশ্ববিদ্যালয়ের কোষাধ্যক্ষ ছিলেন। ১৯৩৭ সালে তিনি নারায়ণগঞ্জ থেকে বঙ্গীয় আইনসভায় নির্বাচিত হয়েছিলেন। তিনি ১৯৩৭ থেকে ১৯৪১ সাল পর্যন্ত বাংলায় একে ফজলুল হক সরকারের প্রধান হুইপ ছিলেন। তিনি ১৯৪৩ থেকে ১৯৪৫ সাল পর্যন্ত খাজা নাজিমুদ্দিনের সরকারের বাণিজ্য, শ্রম ও শিল্পমন্ত্রী ছিলেন।
শাহাবুদ্দিন পাকিস্তান গঠনের আন্দোলনেও জড়িত ছিলেন। ১৯৪৭ সালে তিনি পাকিস্তানের জাতীয় পরিষদে চিফ হুইপ হন। ১৯৪৮ সালে, তিনি লিয়াকত আলী খানের মন্ত্রিসভায় স্বরাষ্ট্র, তথ্য ও সম্প্রচার মন্ত্রী হন। ১৯৫১ সালে তিনি উত্তর পশ্চিম সীমান্ত প্রদেশের গভর্নর নিযুক্ত হন। তিনি ১৯৫৪ সালে সৌদি আরব ও ইয়েমেনে পাকিস্তানের রাষ্ট্রদূত, ১৯৫৮ সালে মিশর, নাইজেরিয়া, ক্যামেরুন, সেনেগাল, টোগো এবং সিয়েরা লিওন ১৯৬১ থেকে ১৯৬৪ সাল পর্যন্ত রাষ্ট্রদূত ছিলেন। আইয়ুব খানের প্রশাসনে তিনি ১৯৬৫ থেকে ১৯৬৯ সাল পর্যন্ত তথ্য ও সম্প্রচার মন্ত্রীর দায়িত্ব পালন করেছিলেন।
১৯৭৭ সালের ৯ ফেব্রুয়ারি পাকিস্তানের করাচিতে তিনি মারা যান।
শায়েস্তা সোহরাওয়ার্দী ইকরামউল্লাহ

বেগম শায়েস্তা সোহরাওয়ার্দী ইকরামউল্লাহ (২২ জুলাই ১৯১৫–১১ ডিসেম্বর ২০০০) একজন পাকিস্তানি বাঙালি রাজনীতিবিদ, কূটনীতিক এবং লেখিকা ছিলেন। তিনি লন্ডন বিশ্ববিদ্যালয় থেকে পিএইচডি অর্জনকারী প্রথম মুসলিম মহিলা। তিনি ১৯৬৪ থেকে ১৯৬৭ সাল পর্যন্ত মরক্কোতে পাকিস্তানের রাষ্ট্রদূত ছিলেন এবং জাতিসংঘের প্রতিনিধিও ছিলেন।
ইকরামুল্লাহ শায়েস্তা আক্তার বানু সোহরাওয়ার্দী হিসাবে জন্মগ্রহণ করেছিলেন। তাঁর মা ছিলেন নবাব আবদুল লতিফের নাতনী, এবং তাঁর বাবা ছিলেন হাসান সোহরাওয়ার্দী।
তিনি কলকাতার লরেটো কলেজে পড়াশোনা করেছেন। তিনি লন্ডন বিশ্ববিদ্যালয় থেকে পিএইচডি অর্জনকারী প্রথম মুসলিম মহিলাও ছিলেন। তাঁর ডক্টরেট থিসিস, "উর্দু উপন্যাস এবং ছোট গল্পের বিকাশ" উর্দু সাহিত্যের একটি সমালোচনা জরিপ ছিল।
তিনি ১৯৩৩ সালে মোহাম্মদ ইকরামুল্লাহকে বিয়ে করেছিলেন। তাদের চারটি সন্তান ছিল:
তার বিবাহের পরে, তিনি তাঁর প্রজন্মের পর্দা ছেড়ে চলে আসা প্রথম ভারতীয় মুসলিম মহিলাদের একজন। মুহাম্মদ আলী জিন্নাহ তাকে রাজনীতিতে জড়িত হতে অনুপ্রাণিত করেছিলেন। তিনি মুসলিম মহিলা ছাত্র ফেডারেশন এবং সর্বভারতীয় মুসলিম লীগের মহিলা উপ-কমিটিতে নেত্রী ছিলেন।
১৯৪৫ সালে ভারত সরকার তাকে প্রশান্ত মহাসাগরীয় সম্পর্ক সম্মেলনে অংশ নিতে বলেছিল। জিন্নাহ তাকে প্রস্তাবটি না মানতে রাজি করেছিলেন, কারণ তিনি চেয়েছিলেন তিনি মুসলিম লীগের প্রতিনিধি হয়ে তাঁর পক্ষে কথা বলতে পারেন।
তিনি ১৯৪৬ সালে ভারতের গণপরিষদে নির্বাচিত হয়েছিলেন, কিন্তু মুসলিম লীগের রাজনীতিকরা যেমন করেননি, তেমন তিনিও আসনটি কখনও গ্রহণ করেননি।
১৯৪৭ সালে পাকিস্তানের প্রথম গণপরিষদে তিনি দু'জন মহিলা প্রতিনিধির এক ছিলেন।
তিনি জাতিসংঘেরও প্রতিনিধি ছিলেন এবং মানবাধিকারের সর্বজনীন ঘোষণাপত্র (১৯৮৮) এবং গণহত্যা-বিরোধী কনভেনশন (১৯৫১) এ কাজ করেছিলেন।
তিনি ১৯৬৪ থেকে ১৯৬৭ সাল পর্যন্ত মরক্কোতে পাকিস্তানের রাষ্ট্রদূত ছিলেন।
তিনি "তেহজিব-ই-নিশান" এবং "ইসমত" (উভয়ই উর্দু নারীদের ম্যাগাজিন এবং পরে ইংরেজি ভাষার সংবাদপত্রের জন্য) লিখেছিলেন। ১৯৫০ সালে তাঁর "কোশিশ-এ-নাটামাম" নামে ছোটগল্পের সংকলন প্রকাশিত হয়। ১৯৫১ সালে তাঁর "লেটার্স টু নীনা" বইটি প্রকাশিত হয়েছিল; এটি দশটি উন্মুক্ত চিঠির একটি সংগ্রহ, যা নীনা নামক এক মহিলা হিসাবে পরিচিত ভারতীয়ের কাছে লিখিত। আসল নীনা ছিল তার শ্বশুরবাড়ির একজন। ভারত বিভাজনের পরে তিনি সরকারের পক্ষে ইসলাম সম্পর্কে লেখেন এবং সে প্রবন্ধগুলো পরবর্তীতে "ওড়না পেরিয়ে" (১৯৫৩) প্রকাশিত হয়। "পর্দা থেকে সংসদ পর্যন্ত" (১৯৬৩) তাঁর আত্মজীবনী তাঁর সর্বাধিক পরিচিত রচনা; তিনি এটিকে আরও বোধ্য করার জন্য এটি উর্দুতে অনুবাদ করেছিলেন। ১৯৯১ সালে তাঁর চাচা সম্পর্কে তাঁর "হুসেইন শহীদ সোহরাওয়ার্দী: একটি জীবনী" বইটি প্রকাশিত হয়েছিল। ভারত ও পাকিস্তান সম্পর্কে "কমন হেরিটেজ" (১৯৯৭) গ্রন্থের আটজন লেখকের মধ্যে তিনিও ছিলেন। তার শেষ দিনগুলোতে, তিনি "মীরাত" "উল উরোসের" একটি ইংরেজি অনুবাদ এবং "কাহাভত অর মহাভ্রয়ের" একটি উর্দু খণ্ড সম্পন্ন করেছিলেন। ২০০৫ সালে তাঁর উর্দুতে মহিলাদের উক্তি এবং মূর্তিগুলোর সংকলন, যেটি "দিল্লি কি খাওয়াতিন কী কাহাওয়াতাইন অর মুহাবরে", মরণোত্তর প্রকাশিত হয়েছিল। তিনি "উর্দুতেও" "সাফারনামা" লিখেছিলেন।
তিনি ১১ই ডিসেম্বর ২০০০ সালে করাচিতে ৮৫ বছর বয়সে মারা যান।
২০০২ সালে, পাকিস্তানের রাষ্ট্রপতি মরণোত্তর অবস্থায় তাঁকে সর্বোচ্চ নাগরিক পুরস্কার, নিশান-ই-ইমতিয়াজ (আদেশের শ্রেষ্ঠত্ব) পুরস্কার দিয়েছিলেন।
আহমাদ আলী (রাজনীতিবিদ)

সরদার আহমদ আলী (১৯১৪–১৯৯৩) সরদার মুহাম্মদ আলীর একমাত্র পুত্র এবং আড়েন উপজাতির প্রধান ছিলেন। তাঁর পূর্বপুরুষদের মতো তিনি আঞ্জান-ই-আরায়ান-ই-পাকিস্তান নামে আরেণ বংশের অ্যাপেক্স সংস্থার প্রধান ছিলেন যা তাঁর পূর্বপুরুষদের দ্বারা প্রতিষ্ঠিত হয়েছিল। দেশ ও জনগণের সেবা করার পাশাপাশি বিভিন্ন সক্ষমতা নিয়ে তিনি আজীবন আরিয়ানবাসীর পক্ষে কাজ করেছেন।
সরদার আহমদ আলী দিপালপুরের শ্রদ্ধেয় দৌলা পরিবার থেকে আগত, যা আফগানিস্তানের গাজনা গ্রাম থেকে উদ্ভূত হয়েছিল। সরদার আহমদ আলী ১৯১৪ সালে তাঁর পৈতৃক গ্রাম গঞ্জা কালানে জন্মগ্রহণ করেছিলেন। তাঁর পিতা সরদার মুহাম্মদ আলী বিস্তীর্ণ সম্পদ ব্যতীত ব্রিটিশ শাসনের পরবর্তীকালেও অনারারি ম্যাজিস্ট্রেট ছিলেন তবে খুব কম বয়সেই তিনি মারা যান।
১৯৩০-এর দশকে তিনি যখন জেলা বোর্ড লাহোর নির্বাচিত হয়েছিলেন তখন ১৮ বছর বয়সে সর্দার আহমেদ আলী তার রাজনৈতিক জীবন শুরু করেছিলেন। ১৯৫০ সালে সরদার সাহেব পাকিস্তান মুসলিম লীগের প্রথম সভাপতি এবং সমস্ত জেলা বোর্ডের পাঞ্জাব কাউন্সিলের সভাপতি নির্বাচিত হন।
১৯৫০ সালে সরদার আহমদ আলী নবাব কিজলবাশকে পরাজিত করেন এবং চেয়ারম্যান জেলা বোর্ড লাহোর নির্বাচিত হন। তিনি ১৯৭৭ সাল পর্যন্ত তাঁর রাজনৈতিক ক্যারিয়ার জুড়ে প্রাদেশিক ও জাতীয় পরিষদের সদস্য নির্বাচিত হয়েছিলেন এবং সরদার মুহাম্মদ হুসেন এবং আরেক চাচাতো ভাই সর্দার আমজাদ মাসউদের সাথে এমপিদের একটি শক্তিশালী দলের নেতৃত্ব দিয়েছিলেন, যা সরকারের তদারকি করেছিল।
যেহেতু তাঁর বড় চাচাতো ভাই সর্দার মুহাম্মদ হুসেন ১৯৩৭ সালের প্রাদেশিক পরিষদে বিধায়ক ছিলেন এবং ১৯৪৬ সালের ঐতিহাসিক নির্বাচন সহ দেশভাগের আগে সমস্ত পাঞ্জাব সম্মেলনে নির্বাচিত হয়েছিলেন এবং তিনি ১৯৪৭ সালের পরে পাঞ্জাব সংসদের সদস্য নির্বাচিত হয়েছিলেন। পশ্চিম পাকিস্তান বিধানসভা এবং ১৯৪৭ সালের আগে লাহোর জেলা মুসলিম লীগের সভাপতি, পাঞ্জাব পিএমএল ওয়ার্কিং কমিটির সদস্যও ছিলেন এবং এ ছাড়া তিনি আয়ন কাউন্সিলের প্রধান এবং পরে কাসুরের মুসলিম লীগের প্রধান ছিলেন, সুতরাং সরদার আহমদ আলীর সাথে পরিচয় হয় মি। জিন্নাহ যখন মিঃ জিন্নাহ উসমানওয়ালার (পরিবারের সদর দফতর) কাছে একটি জনসভায় যোগ দিয়েছিলেন এবং সেখানে তরুণ আহমদ আলীকে জনসেবা করার জন্য উৎসাহিতকরেছিলেন।
অবিভক্ত ভারতে দুজন বিধায়ক বুরুজ জেভা খান পরিবারের এক চাচাত ভাইয়ের সাথে সর্দার মুহাম্মদ হুসেন হিসাবে পাকিস্তানের অন্যতম প্রতিষ্ঠাতা পরিবার হওয়ার গৌরব অর্জন করেছে।
সম্ভবত তাঁর চিরন্তন কৃতিত্বসমূহের মধ্যে আরিয়ানবাসীর প্রতি তাঁর নিবেদিত এবং আজীবন সেবা অন্তর্ভুক্ত রয়েছে যার জন্য তিনি অত্যন্ত কঠোর পরিশ্রম করেছিলেন এবং যার মধ্যে তিনি ঐক্যের এবং গর্বের বোধ তৈরি করেছিলেন। জুলফিকার আলী ভুট্টো, যার পিতা স্যার শাহ নওয়াজ ভুট্টো ১৯২৭ সালে গঞ্জা কালানে অনুষ্ঠিত সর্বভারতীয় আরেণ সম্মেলনে যোগ দিয়েছিলেন, প্রধানমন্ত্রী হিসাবে আরিয়ান জনগণের সরদার সাহেবদের প্রতি অগাধ শ্রদ্ধা প্রকাশ করেছিলেন। রাষ্ট্রপতি জিয়া-উল-হক সর্দার সাহেবের সাথে দেখা করেছিলেন এবং তাঁর সমর্থনের জন্য কোনও উচ্চ পদ প্রস্তাব দিয়েছিলেন যা রাষ্ট্রপতি দ্বারা প্রত্যাশিত পরিমাণে মঞ্জুর হয়নি।
রাজনৈতিক জীবনে তিনি শিক্ষার প্রতি বিশেষ মনোনিবেশ করেছিলেন এবং তাই লাহোর জেলা ও কাসুর জুড়ে অসংখ্য সরকারি প্রাথমিক ও উচ্চ বিদ্যালয় প্রতিষ্ঠা করেছিলেন। এই পরিষেবাটির জন্য লোকেরা এখনও তাকে স্মরণ করে।
সরদার আহমদ আলী যে অন্যান্য নির্বাচিত পদে ছিলেন তা হলেন:
২০১৫–১৬ আয়ারল্যান্ড দলের সংযুক্ত আরব আমিরাত সফর

আয়ারল্যান্ড ক্রিকেট দল দুইটি টুয়েন্টি২০ আন্তর্জাতিক খেলার জন্য সংযুক্ত আরব আমিরাত সফর করে, যা ফেব্রুয়ারি ২০১৬-এ অনুষ্ঠিত হয়।
এইচএএল ধ্রুব

এইচএএল ধ্রুব হল একটি বহু ভূমিকাযুক্ত হেলিকপ্টার, যেটি ভারতের হিন্দুস্তান এরোনটিকস লিমিটেড (এইচএল) দ্বারা উদ্ভূত এবং উৎপাদিত। প্রথম ১৯৮৪ সালের নভেম্বর মাসে ধ্রুবের বিকাশের কথা ঘোষণা করা হয়েছিল, এবং পরবর্তীকালে জার্মানির এমবিবির সহায়তায় এর নকশা তৈরি হয়েছিল। ১৯৯২ সালে হেলিকপ্টারটি প্রথম উড়েছিল; তবে একাধিক কারণে এর বিকাশ দীর্ঘায়িত হয়ে পড়েছিল। এর মধ্যে ছিল ভারতীয় সেনাবাহিনীর প্রয়োজনে নকশার পরিবর্তন, বাজেট সীমাবদ্ধতা, এবং ১৯৯৮ সালে পোখরান-২ পারমাণবিক পরীক্ষার পরে ভারতের উপর আরোপিত নিষেধাজ্ঞা।
ধ্রুব কাজ শুরু করে ২০০২ সাল থেকে। এটি সামরিক এবং বেসামরিক, উভয় প্রয়োজন মেটাতেই নকশা করা হয়েছে, ভারতের সামরিক বাহিনীর জন্য হেলিকপ্টারটিকে সামরিক চেহারা দেওয়া হয়েছে, আবার, বেসামরিক / বাণিজ্যিক ব্যবহারের জন্য একটি বিকল্প বিকাশও ঘটানো হয়েছে। হেলিকপ্টারটি প্রথমে নেপাল এবং ইসরায়েলে রপ্তানি করা হয়েছিল।
সামরিক সংস্করণটিতে মধ্যে পরিবহন, পরিদর্শন-পরিক্রমা এবং চিকিৎসার জন্য নিষ্কাশন অন্তর্ভুক্ত। ধ্রুবের নকশার উপর ভিত্তি করে, বর্তমানে, এইচএএল, যুদ্ধের হালকা হেলিকপ্টার (লাইট কমব্যাট/এলসিএইচ), যেটি শুধুমাত্র যুদ্ধের উদ্দেশ্যে ব্যবহার হবে, এবং এইচএল লাইট ইউটিলিটি হেলিকপ্টার (এলইউএইচ), একটি কার্যকরী এবং পর্যবেক্ষণ হেলিকপ্টার, তৈরি করা হচ্ছে। আগস্ট ২০১৩ পর্যন্ত, ২০০ টিরও বেশি এইচএল ধ্রুব বিভিন্ন গ্রাহকের জন্য উৎপাদিত হয়েছে।
১৯৭৯ সালের মে মাসে, ভারতীয় বিমানবাহিনী এবং ইন্ডিয়ান নেভাল এয়ার আর্ম, দেশীয় ৫ টনের বহু উপযোগী হেলিকপ্টারের জন্য " অ্যাডভান্সড লাইট হেলিকপ্টার " (এএলএইচ) কার্যক্রমটি শুরু করেছিল। ১৯৮৪ সালে হেলিকপ্টারটির বিকাশের জন্য ভারত সরকার এইচএএল এর সঙ্গে একটি চুক্তি করেছিল; জার্মানির মেসসর্স্মিট-বলকো-ব্লোম (এমবিবি) ১৯৮৪ সালের জুলাই মাসে এই কর্মসূচীর নকশার পরামর্শদাতা এবং সহযোগী অংশীদার হিসাবে চুক্তিবদ্ধ হয়েছিল। যদিও মূলত ১৯৮৯ সালে বিমানটির উড়ান নির্ধারিত হয়েছিল, আদি এএলএইচ (জেড -৩১৮২) হেলিকপ্টারটি বেঙ্গালুরু থেকে, তৎকালীন ভারতের সহ-রাষ্ট্রপতি কে. আর. নারায়ণনের উপস্থিতিতে ২০শে আগস্ট ১৯৯২ সালে প্রথম আকাশে উড়েছিল। এর পরে, ১৮ই এপ্রিল ১৯৯৩ সালে দ্বিতীয় প্রোটোটাইপ (জেড -৩১৮৩), একটি সেনা / বিমান বাহিনী সংস্করণ (জেড -৩২৬৮), এবং সহযোগী সংকেত সম্বন্ধীয় সিটিএস ৮০০ ইঞ্জিনযুক্ত এবং প্রত্যাহারযোগ্য ত্রিচক্রীয় অন্তঃকাঠামো সহ একটি নৌচালিত প্রোটোটাইপ (ইন.৯০১) তৈরি হয়েছিল। Development problems arose due to changing military demands and a funding shortfall in the wake of the 1991 Indian economic crisis.
১৯৯৮ সালের মার্চ মাসে এবং অন্যান্য জাহাজগুলির ওপরে এই হেলিকপ্টার নিয়ে নৌবাহিনীর পরীক্ষা শুরু হয়েছিল, এবং প্রায় একই সময়ে এর ওজন কমানোর কর্মসূচীও শুরু হয়েছিল. তবে ১৯৯৯ সালে বেশ কয়েকটি পোখরান-২ পারমাণবিক পরীক্ষা করা এবং সর্বব্যাপী পারমাণবিক পরীক্ষা নিষিদ্ধকরণ চুক্তি স্বাক্ষর করতে ভারতের অস্বীকারের পরে ভারতের বিরুদ্ধে কিছু নিষেধাজ্ঞা কার্যকর করা হয়, যার ফলে এর উন্নয়নে আরও বিলম্ব হয়েছিল। ফলস্বরূপ, হেলিকপ্টারটির উদ্দেশ্যে তৈরি অভিপ্রেত ইঞ্জিন, এলএইচটিইসি টি৮০০য়ের ওপর, নিষেধাজ্ঞা জারি হয়। তখন এর পরিবর্তে টারবোমেকা টিএম 333-2B2 টারবোশ্যাফ্ট ইঞ্জিনটি নির্বাচিত করা হয়েছিল; এছাড়াও টার্বোমেকা, এইচএএল এর সাথে, আরও শক্তিশালী ইঞ্জিন বিকাশ করতে সম্মত হয়েছিল, মূলত এটি " আরডিডেন " নামে পরিচিত। Turbomeca also assisted in the development of the helicopter, stress analysis and studies of rotor dynamics were conducted in France. নতুন ইঞ্জিন সহ ধ্রুভের প্রথম হেলিকপ্টারটি " শক্তি ' নামে ১৬ই আগস্ট ২০০৭ এ উড়ান শুরু করেছিল।
উদ্যানতত্ত্ব

উদ্যানতত্ত্ব (Horticulture) হল কৃষিবিদ্যার একটি বিশেষ শাখা যেখানে উদ্যান অর্থাৎ বাগানের চাষ,পরিচর্যাসহ বাজারজাত ও পরবর্তী বিষয় সমূহ নিয়ে আলোচনা করা হয়।""
উদ্যান তত্ত্ব শব্দটি ইংরেজি Horticulture শব্দের বাংলা পরিভাষা। Horticulture শব্দটি উদ্ভূত হয়েছে গ্রিক 'hortus'এবং 'cultura'থেকে । Hortus শব্দের অর্থ হল বাগান এবং cultura বা culture শব্দের অর্থ হল চাষাবাদ বা পালন । সুতরাং horticulture শব্দের অর্থ দাড়ায় উদ্যান পালন বিষয়ক বিদ্যা ।
হর্টিকালচার হল বাগান বা গ্রিনহাউসে গাছের চাষ, যা কৃষির বৈশিষ্ট্যযুক্ত শস্যের মাঠ পর্যায়ে উৎপাদনের বিপরীতে। এতে ফল, শাকসবজি, বাদাম, বীজ, ভেষজ, স্প্রাউট, মাশরুম, শৈবাল, ফুল, সামুদ্রিক শৈবাল এবং অখাদ্য ফসল যেমন ঘাস এবং শোভাময় গাছ এবং গাছপালা চাষ অন্তর্ভুক্ত রয়েছে।
নৃবিজ্ঞানে, উদ্যানপালন বলতে বোঝায় একটি জীবিকার কৌশল যা খাদ্যের জন্য উদ্ভিদের ছোট আকারের, অ-শিল্প চাষ দ্বারা বৈশিষ্ট্যযুক্ত। হর্টিকালচারে হাতের যন্ত্রের ব্যবহার জড়িত থাকে যেমন খোঁড়াখুঁড়ি, খোঁড়া এবং ঝুড়ি বহন করা। উদ্যান চাষের বিপরীতে, কৃষিকে নৃবিজ্ঞানীরা আরও নিবিড় কৌশল হিসেবে দেখেন যার মধ্যে রয়েছে লাঙল, প্রাণীর ট্র্যাকশন এবং সেচ ও মাটি ব্যবস্থাপনার জটিল কৌশল।উদ্যানপালনের অধ্যয়ন এবং অনুশীলন বহু বছর আগে থেকে পাওয়া গেছে। উদ্যানপালন যাযাবর মানব সম্প্রদায় থেকে আসীন, বা আধা-আবশ্যক, উদ্যানপালন সম্প্রদায়ে রূপান্তরে অবদান রাখে। উদ্যানপালনকে কয়েকটি বিভাগে বিভক্ত করা হয়েছে যা নির্দিষ্ট উদ্দেশ্যে বিভিন্ন ধরণের গাছপালা এবং খাদ্য সামগ্রীর চাষ এবং প্রক্রিয়াকরণের উপর দৃষ্টি নিবদ্ধ করে। উদ্যানতত্ত্বের বিজ্ঞান সংরক্ষণের জন্য, বিশ্বব্যাপী একাধিক সংস্থা উদ্যানপালনের অগ্রগতিকে শিক্ষিত, উত্সাহিত এবং প্রচার করে। কিছু উল্লেখযোগ্য উদ্যানতত্ত্ববিদদের মধ্যে রয়েছে লুকা ঘিনি এবং লুথার বারব্যাঙ্ক।
উদ্যান তত্ত্বকে কয়েকটি প্রধান শাখায় বিভক্ত করা যেতে পারে। এগুলো হলো:-
1.Floriculture (ফুলচাষ বিষয়ক)
2.Pomology (ফলচাষ বিষয়ক )
3.Olericulture(সবজি পালন বিষয়ক )
মোহাম্মদ আলী জিন্নাহ (রাজনীতিবিদ)

মুহাম্মদ আলী জিন্নাহ হলেন বাংলাদেশ জাতীয়তাবাদী দলের একজন প্রাক্তন রাজনীতিবিদ এবং চট্টগ্রাম-১ আসনের সাবেক সংসদ সদস্য।
জিন্নাহ ১৯৯১ এবং ২০০১ সালে বাংলাদেশ জাতীয়তাবাদী দলের প্রার্থী হিসাবে চট্টগ্রাম-১ থেকে সংসদ সদস্য নির্বাচিত হয়েছিলেন। ২০০৬ সালে তিনি লিবারেল ডেমোক্র্যাটিক পার্টিতে যোগ দিয়েছিলেন।
গাজী শাহজাহান জুয়েল

গাজী মোহাম্মদ শাহজাহান জুয়েল একজন বাংলাদেশী রাজনীতিবিদ, সমাজকর্মী ও চট্টগ্রাম-১১ (বর্তমান চট্টগ্রাম-১২)-এর সাবেক সংসদ সদস্য।
চট্টগ্রাম জেলার পটিয়া উপজেলার এয়াকুবদন্ডী গ্রামে ১৯৬১ সালে জন্মগ্রহণ করেন, পিতা আলহাজ্ব আহমদ নবী ও মাতা আমেনা বেগম। তার স্ত্রী শামীম আক্তার গাজী। গাজী শাহজাহান জুয়েলের ডাক নাম জুয়েল ও জুয়েল নামেই তিনি বেশি পরিচিত।
তিনি চট্টগ্রাম সরকারী কমার্স কলেজ থেকে বি-কম এবং চট্টগ্রাম বিশ্ববিদ্যালয় থেকে এম.কম (ম্যানেজমেন্ট) ডিগ্রি অর্জন করেন তিনি এম-কম প্রিলিমিনারী ডিগ্রি পরীক্ষায় ১ম স্থান অধিকার করেন।
তিনি এক পুত্র ও দুই মেয়ের জনক। তার পুত্র গাজী সাদমান সিজান কানাডার টরেন্টো বিশ্ববিদ্যালয় থেকে মানব সম্পদ ও আন্তর্জাতিক সম্পর্কে মাস্টার্স ডিগ্রি অর্জন করেন। তার বড় মেয়ে গাজী সাদমান জেবিন ইংল্যন্ডের লাংকেস্টার বিশ্ববিদ্যালয় থেকে এল-এল-বি ডিগ্রি অর্জন করেন। এবং কানাডা থেকে বার-এট-ল ডিগ্রি অর্জন করছেন। গাজী সাদমান জেবিন এর স্বামী তানজীম আমিন অলিভ একজন এরোস্পেস ইঞ্জিনিয়ার। তার ছোট মেয়ে গাজী সাদমান জেরিন কানাডার টরেন্টো বিশ্ববিদ্যালয় থেকে সফটওয়্যার প্রকৌশলে গ্রাজুয়েশান ডিগ্রি অর্জন করেছেন।বর্তমানে ইংল্যান্ডের ইউনিভার্সিটি অফ অক্সফোর্ড এ সফটওয়্যার ইঞ্জিনিয়ারিং বিষয়ে মাস্টার্স ডিগ্রি অর্জনে অধ্যায়নরত।
গাজী মোহাম্মদ শাহজাহান জুয়েল ১৯৭৯ জাতীয়তাবাদী ছাত্রদলের চট্টগ্রাম মহানগর শাখার প্রতিষ্ঠাতা যুগ্ন-আহবায়ক হিসেবে রাজনৈতিক জীবন শুরু করেন। তিনি চট্টগ্রাম দক্ষিণ জেলা ছাত্রদলের সাধারণ সম্পাদক, চট্টগ্রাম দক্ষিণ জেলা যুবদলের আহবায়ক, চট্টগ্রাম দক্ষিণ জেলা বিএনপির দপ্তর সম্পাদক ও চট্টগ্রাম দক্ষিণ জেলা বিএনপির সাধারণ সম্পাদক হিসেবে দায়িত্ব পালন করেন।
বর্তমানে তিনি বাংলাদেশ জাতীয়তাবাদী দল জাতীয় নির্বাহী কমিটির সদস্য হিসেবে দায়িত্ব পালন করছেন।
গাজী মোহাম্মদ শাহজাহান জুয়েল চট্টগ্রাম জেলার পটিয়া উপজেলার চট্টগ্রাম-১১ সংসদীয় আসনে, বাংলাদেশ জাতীয়তাবাদী দলের মনোনয়ন নিয়ে ১৯৯৬ সালে ১ম ও ২০০১ সালে ২য় বারের মতো জাতীয় সংসদ সদস্য নির্বাচিত হয়েছিলেন।
তিনি ছাত্রজীবন থেকে সাংস্কৃতিক কর্মকাণ্ডে জড়িত ছিলেন, ঢাকা থিয়েটার আর্ট এর সভাপতি হিসেবে দায়িত্ব পালন করেন, তিনি টিভি নাটকে ও অভিনয় করেন, সুখের ঠিকানা ও নিখোঁজ সংবাদ এর মধ্যে অন্যতম। তিনি নিয়মিত কবিতা এবং লিরিক লেখেন।
আফাজ উদ্দিন আহমেদ

আফাজ উদ্দিন আহমেদ বাংলাদেশ আওয়ামী লীগ এর রাজনীতিবিদ এবং কুষ্টিয়া-১ এর সাবেক সংসদ সদস্য।
আহমেদ ২০০৮ সালে বাংলাদেশ আওয়ামী লীগের প্রার্থী হিসাবে কুষ্টিয়া-১ থেকে সংসদ সদস্য নির্বাচিত হয়েছিলেন ।
বাচ্চু মোল্লা

বাচ্চু মোল্লা একজন বাংলাদেশ জাতীয়তাবাদী দল এর রাজনীতিবিদ এবং কুষ্টিয়া-১ এর সাবেক সংসদ সদস্য।
মোল্লা, আহসানুল হক মোল্লা তাঁর বাবা মৃত্যুর পরে। ২০০৪ সালের মার্চ মাসে উপনির্বাচনে বাংলাদেশ জাতীয়তাবাদী দলের প্রার্থী হিসাবে কুষ্টিয়া-১ থেকে সংসদ সদস্য নির্বাচিত হয়েছিলেন ।
আবদুল আওয়াল মিয়া

আবদুল আউয়াল মিয়া ছিলেন বাংলাদেশ আওয়ামী লীগ এর রাজনীতিবিদ এবং কুষ্টিয়া-৪-এর সাবেক সংসদ সদস্য।
তিনি ১৯৯১ সালে বাংলাদেশ আওয়ামী লীগের প্রার্থী হিসাবে কুষ্টিয়া-৪ থেকে সংসদ সদস্য নির্বাচিত হয়েছিলেন।
তিনি মারা গেছেন ১১ এপ্রিল ২০১৪ ঢাকার মগবাজার, লিভার ক্যান্সার হয়ে।
বাংলাদেশ চলচ্চিত্র সাংবাদিক সমিতি

বাংলাদেশ চলচ্চিত্র সাংবাদিক সমিতি (বাচসাস) চলচ্চিত্র সাংবাদিকদের একটি সংগঠন। ১৯৬৮ সালে পূর্ব পাকিস্তানের ঢাকায় পাকিস্তান চলচ্চিত্র সাংবাদিক সমিতি নামে এটি প্রথম প্রতিষ্ঠিত হয়। বাংলাদেশ স্বাধীন হওয়ার পর এর নাম পরিবর্তন করে বাংলাদেশ চলচ্চিত্র সাংবাদিক সমিতি নামকরণ করা হয়। ১৯৭৩-৭৪ সালে এটি পুনরুজ্জীবিত হয় বাচসাস পুরস্কারের প্রবর্তন করেন। বর্তমান (২০২৪-২৬) সভাপতি হিসেবে দায়িত্ব পালন করছেন কামরুল হাসান দর্পণ ও সাধারণ সম্পাদক রাহাত সাইফুল। নতুন দপ্তর সম্পাদক রুহুল আমিন ভূঁইয়া।
১৯৬৮ সালের ৫ এপ্রিল পাকিস্তানের চলচ্চিত্র সাংবাদিকদের এক সভায় গঠিত হয় ‘পাকিস্তান চলচ্চিত্র সাংবাদিক সমিতি’ বাংলাদেশ স্বাধীন হওয়ার পর সেটির নামকরণ হয় বাংলাদেশ চলচ্চিত্র সাংবাদিক সমিতি। যাকে সংক্ষেপে বাচসাস বলা হয়। 
বাংলাদেশ চলচ্চিত্র সাংবাদিক সমিতি ২০১৯ সালে প্রতিষ্ঠার ৫০ বছর পূর্ণ করে সুবর্ণজয়ন্তী উদ্‌যাপন করে। তবে বাংলাদেশের স্বাধীনতা যুদ্ধের পর ১৯৭৪ সাল থেকে ২০১৩ সাল পর্যন্ত প্রতিবছরই বাংলাদেশের চলচ্চিত্র অঙ্গনের বিভিন্ন পর্যায়ের তারকাদের পুরস্কার প্রদান করে বাচচাস। কিন্তু ২০১৪ থেকে ২০১৮ সাল পর্যন্ত ৫ বছর সংগঠনের অন্যান্য কার্যক্রম থাকলেও পুরস্কার কার্যক্রম বন্ধ থাকে। পরবর্তী এ ৫ বছরের মুক্তিপ্রাপ্ত ছবি থেকে বাচসাস চলচ্চিত্র পুরস্কার ৫ এপ্রিল ২০১৯ সালে বাচসাসের সুবর্ণজয়ন্তী উৎসবের একটি অংশে পুরস্কার বিতরণের ৩৯তম আসরে প্রদান করা হয়। পুরস্কার বিতরণ ছাড়াও সুবর্ণজয়ন্তিতে সেমিনার, প্রীতি বিতর্ক, পোস্টার প্রদর্শনী ও চলচ্চিত্র প্রদর্শনী অনুষ্ঠিত হয়। 
সমিতির উল্লেখযোগ্য কার্যক্রমের মধ্যে রয়েছে চলচ্চিত্রের কলাকুশলীদেরকে বিভিন্ন ক্যাটাগরিতে বাচচাস পুরস্কার প্রদান।
সুলতানা তরুণ

সুলতানা তরুন বাংলাদেশ আওয়ামী লীগ এর রাজনীতিবিদ এবং কুষ্টিয়া-৪ আসনের সাবেক সংসদ সদস্য।
তিনি ২০০৮ সালে বাংলাদেশ আওয়ামী লীগের প্রার্থী হিসাবে কুষ্টিয়া-৪ থেকে সংসদ সদস্য নির্বাচিত হন ।
তিনি আওয়ামী লীগের সাবেক সংসদ সদস্য আবুল হোসেন তরুণের স্ত্রী।
ভিআইপি বাজার মেট্রো স্টেশন

ভিআইপি বাজার মেট্রো স্টেশন হল ভারতের পশ্চিমবঙ্গ রাজ্যের কলকাতা শহরের ভিআইপি বাজার এলাকাতে অবস্থিত কলকাতা মেট্রোর লাইন ৬-এর একটি স্টেশন। ভিআইপি বাজারের নামে এই স্টেশনটির নামকরণ করা হয়। স্টেশনটি উত্তোলিত ভাবে ইস্টার্ন মেট্রোপলিটন বাইপাস উপরে নির্মিত। স্টেশনের পাশেই ভিআইপি নগর ও ভিআইপি বাজার অবস্থিত।
এই স্টেশনটি ভিআইপি বাজার এলাকাতে অবস্থিত। স্টেশনের ভৌগোলিক অবস্থান হল ।স্টেশনটির পূর্ববর্তী স্টেশন হল ১.৩ কিলোমিটার দূরে অবস্থিত হেমন্ত মুখোপাধ্যায় মেট্রো স্টেশন এবং পরবর্তী স্টেশন হল ০.৯ কিলোমিটার দূরে অবস্থিত ঋত্বিক ঘটক মেট্রো স্টেশন।
২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। ২০১৫ সালে স্টেশনটির নির্মাণ কাজ বন্ধ হয়ে যায় জমি জটের কারণে। ২০১৭ সালের মে মাসে আবারও নির্মাণ শুরু হয় স্টেশনটির। ২০১৯ সালের নভেম্বর পর্যন্ত স্টেশনটি পরিকাঠামগত ভাবে সম্পূর্ণ হয়েছে। বর্তমানে স্টেশনের অভ্যান্তরিন অংশের কাজ চলছে।
কলকাতা মেট্রোর লাইন ৬-এর অন্তর্গত ভিআইপি বাজার মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
এই স্টেশন থেকে রেল পরিষেবা শুরু হয়নি। বর্তমানে স্টেশনটি এটি নির্মাণাধীন রয়েছে।
সৈয়দ মেহেদী আহমেদ রুমি

সৈয়দ মেহেদী আহমেদ রুমী একজন বাংলাদেশ জাতীয়তাবাদী দল এর রাজনীতিবিদ এবং কুষ্টিয়া-৪ এর সাবেক সংসদ সদস্য।
রুমী ১৯৯৬ এবং ২০০১ সালে বাংলাদেশ জাতীয়তাবাদী দলের প্রার্থী হিসাবে কুষ্টিয়া -৪ থেকে সংসদ সদস্য নির্বাচিত হয়েছিলেন । তিনি প্রাক্তন প্রধানমন্ত্রীর বাংলাদেশ জাতীয়তাবাদী দলের চেয়ারপারসন খালেদা জিয়া এর উপদেষ্টা ছিলেন। বাংলাদেশ জাতীয়তাবাদী দলের কুষ্টিয়া জেলা শাখার সভাপতি ।
আতাউদ্দিন খান

আতাউদ্দিন খান (–৩০ নভেম্বর ২০১৫) বাংলাদেশের ঢাকা জেলার রাজনীতিবিদ যিনি পূর্ব পাকিস্তান প্রাদেশিক পরিষদের সদস্য ও ঢাকা-১০ আসনের সংসদ সদস্য ছিলেন।
আতাউদ্দিন খান সালে ঢাকা জেলার নবাবগঞ্জের গালিমপুরে জন্মগ্রহণ করেন।
খান ১৯৭৯ সালে বাংলাদেশ জাতীয়তাবাদী দলের প্রার্থী হিসাবে ঢাকা-১০ আসন থেকে সংসদ সদস্য নির্বাচিত হন। তিনি এর আগে ১৯৬৫ সালে মুসলিম লীগের প্রার্থী হিসেবে পূর্ব পাকিস্তান প্রাদেশিক পরিষদের সদস্য নির্বাচিত হয়েছিলেন। রাষ্ট্রপতি জিয়াউর রহমান মন্ত্রিসভায় তিনি অর্থ প্রতিমন্ত্রী হিসাবে দায়িত্ব পালন করেছিলেন। ১৯৮০ সালে, তিনি কে এম ওবায়দুর রহমান এর প্রতিষ্ঠিত জনতা দলে যোগ দেন। তিনি শ্রমিক ও সমাজকল্যাণ প্রতিমন্ত্রী হিসাবে দায়িত্ব পালন করেছিলেন। অভ্যুত্থানের অভিযোগে তাকে জেনারেল এরশাদ গ্রেপ্তার করেছিলেন।
পূর্ব পাকিস্তান সেন্সর বোর্ড, আরব ওয়ার রিলিফ ফান্ড ও প্রাদেশিক যোগাযোগ কর্তৃপক্ষের সদস্য ছিলেন তিনি।
খান ৩০ নভেম্বর ২০১৫ সালে মোহাম্মদপুরস্থ নিজ বাসভবনে বার্ধক্যজনিত কারণে মারা যান। তাকে ঢাকা নবাবগঞ্জে সমাধিস্থ করা হয়।
আবুল হোসেন খান

আবুল হোসেন খান একজন বাংলাদেশ জাতীয়তাবাদী দল রাজনীতিবিদ এবং বরিশাল-৬ এর সাবেক সংসদ সদস্য।
খান ২০০১ সালে বাংলাদেশ জাতীয়তাবাদী দলের প্রার্থী হিসাবে বরিশাল-৬ থেকে সংসদ সদস্য নির্বাচিত হয়েছিলেন।
জহির উদ্দিন স্বপন

জহির উদ্দিন স্বপন বাংলাদেশি রাজনীতিবিদ যিনি বরিশাল-১ আসনের সাবেক সংসদ সদস্য। তিনি বাংলাদেশ জাতীয়তাবাদী দলের মিডিয়া সেলের আহ্বায়ক।
স্বপন বরিশালের গৌরনদী উপজেলাযর সরিকল গ্রামে জন্মগ্রহণ করেন।
স্বপন ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে বরিশাল -১ থেকে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনেও বাংলাদেশ জাতীয়তাবাদী দলের প্রার্থী হিসাবে বরিশাল -১ থেকে তিনি সংসদ সদস্য নির্বাচিত হয়েছিলেন। তিনি বাংলাদেশ ছাত্র মৈত্রীর সাবেক কেন্দ্রীয় সভাপতি।
তিনি বাংলাদেশ জাতীয়তাবাদী দলের মিডিয়া সেলের আহ্বায়ক। বিএনপি কমিউনিকেশন সেলের প্রধান সম্পাদক এবং বাংলাদেশ ন্যাশনালিস্ট রিসার্চ অ্যান্ড কমিউনিকেশনের (বিএনআরসি) তিনি পরিচালক।
২০০৮ সালের নবম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে বরিশাল -১ থেকে পরাজিত হয়েছিলেন।
জহির উদ্দিন স্বপন ২০০৭ সালে সেনা নিয়ন্ত্রিত তত্ত্বাবধায়ক সরকার আমলে সংস্কারপন্থি ছিলেন।
জোম্যাটো

জোম্যাটো ২০০৮ সালে প্রতিষ্ঠিত একটি ভারতীয় রেস্তোরাঁর সংযোগকারী তথা ওয়েবসাইট ও অ্যাপ মারফৎ খাবার সরবরাহ (ডেলিভারি) করার একটি স্টার্ট-আপ। কোম্পানিটি প্রতিষ্ঠা করেন দীপিন্দর গোয়েল ও পঙ্কজ চাড্ডা। এটি রেস্তোঁরা সম্বন্ধে তথ্য, খাবারের মেনু এবং রেস্তোঁরাগুলির ব্যবহারকারী-রিভিউ দেওয়ার পাশাপাশিই অংশীদার রেস্তোঁরাগুলি থেকে খাবার সরবরাহও করে ভারতের ৬৩ টি শহরে। , পৃথিবীর ২৪টি দেশে জোম্যাটো পরিষেবা প্রদান করছে।
জোম্যাটো ২০০৮ সালে "ফুডিবে" হিসাবে প্রতিষ্ঠিত হয়েছিল। ২০১০ সালে এটির নাম " জোম্যাটো " রাখা হয়।
যুক্তরাষ্ট্রের সিয়াটল ভিত্তিক খাদ্য পোর্টাল "আর্বানস্পুন" এর অধিগ্রহণের সাথেই মার্কিন যুক্তরাষ্ট্র, কানাডা এবং অস্ট্রেলিয়ায় জোম্যাটোর প্রবেশ ঘটে, ফলস্বরূপ জোম্যাটো চলে আসে খাদ্য ব্যবসা বিভাগের পৃথিবীর সুপরিচিত এবং সুপ্রতিষ্ঠিত কোম্পানি যেমন ইয়েল্প, জাগ্যাট এবং ওপেন টেবিলের সাথে সরাসরি প্রতিদ্বন্দীতায়।
বাড়তিতার জেরে তথা সংস্থার খর্চা কমাতে ২০১৯ এর সেপ্টেম্বর মাসে, জোম্যাটো বিপুলমাত্রায় (৫৪১ জন) কর্মী ছাঁটাই করে। গ্রাহক পরিষেবা, বণিক এবং সরবরাহ-অংশীদার-সহায়ক বিভাগগুলির মতো পরোক্ষ বিভাগ (ব্যাক-এন্ড) ক্রিয়াকলাপে কর্মরত প্রায় ১০% কর্মীরা চাকুরীচ্যুত হয়ে পড়েন।
বিশ্বব্যাপী জোম্যাটো এখনও পর্যন্ত ১২টি স্টার্ট-আপ কোম্পানি অর্জন (কিনে) নিয়েছে। জুলাই ২০১৪ সনে মেনু-ম্যানিয়া কোম্পানিটি কেনা দ্বারা জোম্যাটো তার সর্বপ্রথম কোম্পানি অর্জন করে। ক্রয়ের মূল্যটি ছিল অপ্রকাশিত। পরবর্তীকালে জোম্যাটো আরো বেশ কিছু কোম্পানি যেমন lunchtime.cz ও obedovat.sk কে মোট ৩.২৫ মিলিয়নের বিনিময় কেনে। ২০১৪-এর সেপ্টেম্বরে, জোম্যাটো পোল্যান্ড ভিত্তিক রেস্তোঁরা অনুসন্ধান পরিষেবা কোম্পানি "গ্যাস্ট্রোনৌচি"কে একটি অপ্রকাশিত মূল্যে অর্জন করে ফেলে।
জোম্যাটো ২০১৫ সালে সিয়াটল ভিত্তিক খাদ্য পোর্টাল "আর্বানসপুন"কেও আনুমানিক ৬০ মিলিয়ন ডলারে অর্জন করে।
২০১৬ সনে জোম্যাটো "স্পার্স ল্যাবস", একটি সরবরাহ প্রযুক্তি স্টার্টআপ ও পরবর্তীতে ২০১৭ সালে খাদ্য সরবারহ (ডেলিভারি) স্টার্টআপ, "রান্নার"কে অর্জন করে।
জম্মু ও কাশ্মীরের পতাকা

ভারতের সংবিধানের ৩৭০ নং অনুচ্ছেদ অনুযায়ী জম্মু ও কাশ্মীরকে বিশেষ মর্যাদা দেওয়া হয়েছিল এবং রাজ্যটিকে ভারতের জাতীয় পতাকার পাশাপাশি নিজস্ব রাজ্য পতাকা ব্যবহারের ক্ষমতা দেওয়া হয়েছিল। জম্মু ও কাশ্মীর ১৯৫২ সাল থেকে ২০১৯ সাল পর্যন্ত নিজস্ব রাজ্য পতাকা ব্যবহার করেছে।
জম্মু ও কাশ্মীরের সংবিধানের ১৪৪ নং অনুচ্ছেদে বর্ণিত হয়েছে যে রাজ্যের পতাকা আয়তক্ষেত্রাকার ৩: ২ আকারের হবে। এর রং লাল, যা মূলত ১৩ জুলাই ১৯৩১ তারিখে সংঘটিত বিক্ষোভে শহীদদের রক্ত দানের প্রতিনিধিত্ব করে। তবে পরবর্তীতে তা শ্রমিকদের প্রতীক হিসাবে ব্যবহৃত হয়েছিল। মাঝখানে একটি সাদা লাঙল কৃষকদের শ্রমের প্রতীক। তিনটি উল্লম্ব সাদা সমান্তরাল দাগগুলো রাজ্যের তিনটি অঞ্চল জম্মু, কাশ্মীর এবং লাদাখের উপস্থাপন করে।
এই পতাকাটির মূল ইতিহাস জড়িয়ে আছে ১৩ জুলাই ১৯৩১ তারিখে শ্রীনগরে সংঘটিত বিক্ষোভ আন্দোলন। ডোগরা শাসকদের বিরুদ্ধে বিক্ষোভ চলাকালীন পুলিশ আম-জনতার উপর গুলি চালায় এবং ২১ জন নিহত হয়। তখন নিহত একজনের রক্ত-দাগযুক্ত শার্টটি জনতা কাশ্মীরের নতুন পতাকা হিসাবে উত্তোলন করেছিল। রাজ্যে ১৩ জুলাই শহীদ দিবস হিসাবে পালিত হয় এবং এ দিন জম্মু ও কাশ্মীরে সরকারি ছুটি থাকে।
১১ জুলাই ১৯৩৯ সালে একটি রাজনৈতিক দল জম্মু ও কাশ্মীর জাতীয় সম্মেলনে পতাকার পুরানো সংস্করণ গৃহীত করে। ১৯৫২ সালের জুন মাসে জম্মু ও কাশ্মীরের গণপরিষদ কর্তৃক প্রস্তাবটি পাশ হয় এবং এটি রাজ্য পতাকা হিসাবে গৃহীত হয়।
জম্মু ও কাশ্মীরের সংবিধান ২০১৯ সালের আগস্ট মাস অবধি , ভারতের জাতীয় পতাকার পাশাপাশি রাজ্য পতাকা উত্তোলন বাধ্যতামূলক করেছিল। কিন্তু ২০১৫ সালে, জম্মু ও কাশ্মীর আইনসভায় নবনির্বাচিত ভারতীয় জনতা পার্টির সদস্যরা তাদের কার্যালয়ে রাজ্য পতাকা উত্তোলন করতে অস্বীকার করে। বিজেপি মন্ত্রীরাও তাদের কার্যালয়ে রাজ্যের পতাকা উত্তোলন করত না। বরঞ্চ একে গুরুত্বহীন মনে করে।
মুখ্যমন্ত্রী মুফতি মুহাম্মদ সাঈদের নেতৃত্বে সরকার তার পরে জাতীয় পতাকার পাশাপাশি রাজ্যের পতাকা উত্তোলন বাধ্যতামূলক করে একটি বিজ্ঞপ্তি জারি করে যে তবে, ২০ ঘণ্টার মধ্যে, রাজ্য সরকার এই বিজ্ঞপ্তি প্রত্যাহার করে নিয়েছিল। বিজ্ঞপ্তি প্রত্যাহারের বিষয়ে জম্মু ও কাশ্মীরের বিজেপির মুখপাত্র বলেছিলেন, 
২০১৫ সালের ডিসেম্বরে জম্মু ও কাশ্মীর হাইকোর্ট রাজ্য সরকারকে রাষ্ট্রীয় পতাকাসহ রাজ্য পতাকাকে সংবিধানিক কর্তৃপক্ষের যানবাহনগুলিতে ব্যবহারের নির্দেশ দেন। তবে ভারতীয় জনতা পার্টি এই সিদ্ধান্তটি বিরোধিতা করেছিল এবং ভারতীয় জনতা পার্টির তৎপরতায় ২০১৬ সালের জানুয়ারিতে জম্মু ও কাশ্মীর হাইকোর্ট তাদের সিদ্ধান্ত স্থগিত করেছিল। জম্মু ও কাশ্মীরের উপ-মুখ্যমন্ত্রী নির্মল কুমার সিংহ বলেছিলেন যে ভারতের জাতীয় পতাকার সমমর্যাদায় কোন পতাকা উত্তোলন করা যাবে না। অন্য দলগুলি অভিযোগ করেছে যে বিজেপি তার জাতীয়তাবাদী চেতনাকে একটি বিশেষ মর্যাদা সম্পন্ন রাজ্যে চাপিয়ে দেওয়ার চেষ্টা করছে। বিজেপির এই অবস্থান সত্ত্বেও, জোটের পিডিপি-র মন্ত্রীরা সরকারী বৈঠকে জাতীয় পতাকার পাশাপাশি রাজ্য পতাকা ব্যবহার অব্যাহত রাখেন। জাতীয় সম্মেলনের যুব শাখার লোকেরা তাদের সামাজিক যোগাযোগ মাধ্যম অ্যাকাউন্টগুলিতে রাজ্যের পতাকাটিকে প্রোফাইল চিত্র হিসাবে ব্যবহার করতে উৎসাহিত করে একটি প্রচারণা চালিয়েছে যে বলেছিল যে 
ভারতের সংবিধানের ৩৭০ নং অনুচ্ছেদ বাতিল করার ফলে জম্মু ও কাশ্মীর বিশেষ মর্যাদা হারিয়ে ফেলে। ফলে ২০১৯ সালের আগস্ট মাস থেকে পতাকাটি তার রাষ্ট্রীয় ও সাংবিধানিক মর্যাদা হারায়। ২৫ আগস্ট ২০১৯ সালে শেষবারের জন্য পতাকাটি উত্তোলন করা হয়েছিল। 
জম্মু ও কাশ্মীর রাজ্যটি ৩১ অক্টোবর ২০১৯ তারিখে বিলুপ্ত হয়ে যায় এবং দুটি নতুন কেন্দ্রশাসিত অঞ্চলে বিভক্ত হয়।
বাংলাদেশ: রক্তের ঋণ

বাংলাদেশ: রক্তের ঋণ (; বাংলাদেশ: একটি রক্তাক্ত দলিল নামেও পরিচিত) হল একটি বাস্তবধর্মী বই যাতে সাংবাদিক অ্যান্থনি মাসকারেনহাস ১৯৭১ সাল থেকে ১৯৮৬ সাল পর্যন্ত বাংলাদেশের ইতিহাস লিপিবদ্ধ করেছেন। বইটিতে স্বাধীনতা-উত্তর বাংলাদেশে অভ্যুত্থান ও ৭১ এর রক্তাক্ত অভ্যুত্থানের ইতিহাস রয়েছে। বইটি মূলত বাংলাদেশের রাজনীতির দুই প্রধান ব্যক্তিত্ব শেখ মুজিবুর রহমান এবং জিয়াউর রহমানকে কেন্দ্র করে লেখা হয়েছে। দুজনেরই শাসন শেষ হয়েছিল তাদের গুপ্তহত্যার মাধ্যমে। বইটি বাংলায় "বাংলাদেশ: একটি রক্তাক্ত দলিল" ও "বাংলাদেশ: রক্তের ঋণ" নামে অনুবাদ করা হয়।
বইটির রচনাশৈলী আকর্ষণীয়। বইটিতে এই দুই নেতাদের হত্যাকাণ্ড এবং ষড়যন্ত্রকারীদের পরিকল্পনা বর্ণনা করা হয়েছে। বইটির এক অংশে কিছু সাদা-কালো ছবি সংকলন করা হয়েছে। ছবিগুলির মধ্যে নিহত শেখ মুজিবুর রহমানের ছবি, নিহত জেনারেল জিয়াউর রহমানের ছবি, বিভিন্ন অভ্যুত্থানের ছবি, ষড়যন্ত্রকারীদের ছবি, শীর্ষস্থানীয় রাজনীতিবিদের ছবি, সরকারী নথিপত্রের কিছু ফটোকপি, সরকারী গেজেটের ছবি উল্লেখযোগ্য।
লেখকের দাবি অনুসারে বইটিতে লেখা হয়েছে কারা মুজিবকে হত্যা করেছিল, কারা জেল হত্যায় জড়িত ছিল এবং কীভাবে জেনারেল জিয়াকে হত্যা করা হয়েছিল। এই বইটিতে জেনারেল কোর্ট মার্শাল কর্তৃক দোষী সাব্যস্ত হওয়া এবং রাষ্ট্রপতি জিয়াউর রহমান হত্যার জন্য ফাঁসি দেওয়া কর্মকর্তাদের একটি তালিকাও রয়েছে।
বইটির ১৩টি অধ্যায় এবং একটি সূচীপত্র রয়েছে:
১৯৮৫ সালের নভেম্বর মাসের একটি সংস্করণে বইয়ের প্রচ্ছদে মাসকারেনহাস লিখেছেন
মাসকারেনহাস তার নিজের বইটি এভাবে বর্ণনা করেছেন যে 
দক্ষিণ এশিয়ার ইতিহাস বিশেষজ্ঞ ডেভিড টেলর বইটির "ব্যাখ্যা ও বিবরণীর প্রতি মনোযোগ" বিষয়ে প্রশংসা করেছেন যদিও তিনি পরামর্শ দিয়েছেন যে বইটির ব্যাখ্যা কিছুটা সংক্ষিপ্ত এবং কম গুরুত্বপূর্ণ বিষয়ে অতিরিক্ত বিবরণ দেওয়া হয়েছে।
এই বইটি ১৯৮৬ সালে যুক্তরাজ্যের হড্ডার এন্ড স্টাফটন প্রকাশনা প্রতিষ্ঠান প্রকাশ করে। যুক্তরাজ্যে ৪.৯৫ ইউকেপি মূল্যমানের প্রচ্ছদসহ বইটি প্রকাশিত হয়েছিল। তবে এই বইয়ের ১৯৮৫ সালের পূর্ববর্তী একটি মুদ্রণ সংস্করণ আছে বলে ধরা হয়। এটি বইটি "ইভোনে" ও তাদের সন্তান এবং স্বাধীনতা যুদ্ধে যারা শহীদ হয়েছেন তাদের উৎসর্গ করা হয়েছে।
বইটির বাংলা ভাষায় অনুবাদ ৯০ দশকের শেষদিকে প্রকাশিত হয়। বাংলাদেশে ১৯৮৭ সালে ফরিদ কবির এটিকে "বাংলাদেশ: একটি রক্তাক্ত দলিল " নামে ও ১৯৮৮ সালে মোহাম্মদ শাহজাহান এটিকে "বাংলাদেশ: রক্তের ঋণ" শিরোনামে অনুবাদ করে প্রকাশ করেন। বইয়ের দ্বিতীয় নামটি জনপ্রিয়তা পায়।
এম আর আখতার মুকুল তার স্বলিখিত পুস্তকে শঙ্কা প্রকাশ করেন যে, ম্যাসকারেনহাস শেখ মুজিবের প্রতি ব্যক্তিগত আক্রোশের বশবর্তী হয়ে বইটি রচনা করেছেন। তিনি আরও বলেন, ম্যাসকারেনহাস বিশেষ প্রয়োজনে শেখ মুজিবের নিকট বিপুল অঙ্কের অর্থসহায়তা চেয়েছিলেন, যা মুজিব প্রদান করতে অপারগ হয়েছিলেন। এ ঘটনার ফলে ম্যাসকারেনহাস শেখ মুজিবের ওপর ক্ষুব্ধ ছিলেন।
মেজর জেনারেল মইনুল হোসেন চৌধুরী ম্যাসকারেনহাসের বিভিন্ন উদ্ধৃতির সমালোচনা করে অভিযোগ করেন, 
তিনি আরো লিখেছেন,
ইস্তাম্বুল (সংবাদপত্র)

ইস্তাম্বুল তুরস্কের ইস্তাম্বুলে প্রকাশিত একটি তুর্কি ভাষার সংবাদপত্র। ১৯৪৯ সালে তুরস্কের ইস্তাম্বুলে হাবিব এদিপ তারেহান পত্রিকাটি চালু করেছিলেন। এর আসল নাম "ইয়েনি ইস্তাম্বুল"("নিউ ইস্তানবুল")।
নীল রঙের শিরোনামযুক্ত এ সংবাদপত্রটি এটি অন্যান্য দৈনিকগুলির মধ্যে দৃষ্টি আকর্ষণ করেছে যেখানে ঐতিহ্যবাহী লাল রঙের শিরোনাম তুরস্কে একাধিক সংবাদপত্র রয়েছে। ১৯৬৪ সালে, এটি ব্যবসায়ী কমল উজান কিনেছিলেন। ১৯৭৩ সালে, এর নামকরণ করা হয় "ইস্তানবুল" । যদিও এটি ১৯৮১ সালে বন্ধ ছিল, তবে পত্রিকাটি ১৯৮৬ সালে পুনরায় প্রকাশনা শুরু করে
চৌধুরী গুলাম আব্বাস

মুহাম্মদ মাসাব মির্জা (১৯০৪-১৯৬৭) ছিলেন জম্মু ও কাশ্মীরের শীর্ষস্থানীয় রাজনীতিবিদ এবং মুসলিম সম্মেলন দলের সভাপতি। ১৯৪৭ সালে পাকিস্তানের কাশ্মীর পরিচালিত অভিবাসনের পরে তিনি আজাদ কাশ্মীর (এজেকে) সরকারের প্রধান হন।
১৯৬৭ সালের ১৮ ডিসেম্বর আব্বাস রাওয়ালপিন্ডিতে মৃত্যুবরণ করেন এবং পাকিস্তানের রাজধানী ইসলামাবাদের নিকটবর্তী রাওয়ালপিন্ডির নিকটবর্তী ফয়জাবাদে তাঁকে দাফন করা হয়। 
চৌধুরী গোলাম আব্বাস ১৯৪৪ সালের ৪ ফেব্রুয়ারি জম্মুতে চৌধুরী চৌধুরী নবাব খানের মধ্যবিত্ত গুজর কাশ্মীরি মুসলিম পরিবারে জন্মগ্রহণ করেন। তিনি জম্মুর প্রিন্স অফ ওয়েলস কলেজ থেকে স্নাতক ডিগ্রি অর্জন করেছেন। তিনি লাহোর আইন কলেজ থেকে আইন ডিগ্রি লাভ করেন এবং জম্মুতে আইনজীবী হিসাবে কর্মজীবন শুরু করেছিলেন। তাকে উপ-বিচারকের পদ প্রস্তাব দেওয়া হলেও তিনি ডোগরা রাজের সেবা দিতে রাজি হননি।
তিনি সামাজিক-রাজনৈতিক সংগঠন ইয়ং মেনস মুসলিম অ্যাসোসিয়েশন পুনর্গঠিত করেছিলেন, যা ১৯০৯ এর প্রথম দিকে প্রতিষ্ঠিত হয়েছিল এবং এটিই ছিল একমাত্র প্ল্যাটফর্ম যা মুসলমানরা জম্মু ও কাশ্মীরে তাদের রাজনৈতিক কণ্ঠস্বর বাড়াতে ব্যবহার করছিল। এই সংস্থাটি ডোগ্রা বিধি এবং এর কার্যক্রমের বিরুদ্ধে কিছু বড় বিক্ষোভ প্রদর্শন করেছিল। 
কাশ্মীর উপত্যকার মুসলমানদের অধিকার রক্ষার জন্য আরেকটি সংগঠন, অল জম্মু ও কাশ্মীর মুসলিম সম্মেলন প্রতিষ্ঠিত হয়েছিল। এর সভাপতি ছিলেন শেখ আবদুল্লাহ এবং চৌধুরী সেক্রেটারি জেনারেল নির্বাচিত হয়েছিলেন। পরে সংগঠনটির নামকরণ করা হয় জম্মু ও কাশ্মীর জাতীয় সম্মেলন হিসাবে। কিন্তু যখন শেখ আবদুল্লাহ নেহরু এবং অল ইন্ডিয়া ন্যাশনাল কংগ্রেসের সাথে তার সহযোগিতায় গড়ে তোলেন, চৌধুরী গোলাম আব্বাস জাতীয় সম্মেলন থেকে সরে আসেন। ফলস্বরূপ, চৌধুরী সম্মেলন চৌধুরী চৌধুরী গোলাম আব্বাস এবং আঃ শওকত আলীর নেতৃত্বে পুনর্জীবিত হয়েছিল। ১৯৪৭ সালের ১৯ জুলাই মুসলিম সম্মেলন পাকিস্তানের সাথে কাশ্মীরের অধিভুক্তির দাবি জানায়।
চৌধুরী গোলাম আব্বাস জম্মু ও কাশ্মীরের জনগণের পাকিস্তানের সাথে সম্পৃক্ততার জন্য প্রচার চালিয়েছিলেন। ১৯৪৮ সালে যখন কাশ্মীর সংঘাতের যুদ্ধবিরতি কার্যকর হয়েছিল এবং ১৯৫১ সাল পর্যন্ত আজাদ কাশ্মীর সরকারের দায়িত্ব পালন করেন তখন তিনি বন্দি স্থানান্তরিত হওয়ার পরে পাকিস্তানে পৌঁছেছিলেন। ভারত সেখানে কাশ্মীর বিতর্কে জাতিসংঘের মধ্যস্থতা যাওয়ার সময় তিনি মুহাম্মদ ইব্রাহিম খানের সাথে জাতিসংঘে পাকিস্তানের মামলা উপস্থাপন করেছিলেন।
১৯৫১ সালে তিনি আজাদ কাশ্মীর সরকারের প্রধান পদ থেকে পদত্যাগ করেন এবং এর পরে সরকারী রাজনীতিতে অংশ নেননি। 
১৯৬৭ সালের ১৮ ডিসেম্বর তিনি পেটের ক্যান্সারে আক্রান্ত হয়ে মারা যান এবং পাকিস্তানে দাফন করতে ইচ্ছুক থাকায় পাকিস্তানের রাওয়ালপিন্ডির ফয়জাবাদে তাকে দাফন করা হয়। তাঁর তিন ছেলে তারিক আব্বাস, তাহির আব্বাস, ফারুক আব্বাস ও দুই কন্যা রাহাত আব্বাস, ওয়াজাহাত আব্বাস রয়েছেন। ১৯৯৫ সালে, পাকিস্তান ডাক পরিষেবা তার পরিষেবার সম্মান জানাতে একটি স্মারক ডাকটিকিট জারি করে। ২০০৬ সালে, ১৯ ডিসেম্বর-এ পাকিস্তানের রাওয়ালপিন্ডিতে একটি সর্বজনীন অনুষ্ঠানের আয়োজন করা হয়েছিল, সেখানে সর্ব জম্মু ও কাশ্মীর মুসলিম সম্মেলনের নেতৃবৃন্দ সরদার আবদুল কাইয়ুম এবং সরদার সিকান্দার হায়াত খান তাকে শ্রদ্ধা জানান।